Ion Iliescu poate rămâne fără titlul de revoluţionar: Guvernul cere anularea actului în instanţă.
SSRML cere retragerea titlului de luptător pentru victoria Revoluţiei din 1989 pentru fostul preşedinte al ţării, Ion Iliescu. Potrivit SSRML, s-a laut în discuţie adresa înaintată de Asociaţia 21 decembrie 1989 cu privire la îndeplinirea condiţiilor de obţinere a titlului de luptător pentru victoria Revoluţiei din 1989. Astfel, comisia a verificat documentele din dosarul administrativ şi a constatat, atât din CV-ul public, cât şi din presa, că Iliescu a intrat în Uniunea Tineretului Comunist în anul 1944 şi în Partidul Comunist Român în 1953.
Secretariatul de Stat pentru Recunoaşterea Meritelor Luptătorilor (SSRML) împotriva Regimului Comunist instaurat în România, aflat în subordinea Guvernului României, cere retragerea titlului de luptător pentru victoria Revoluţiei din 1989 pentru fostul preşedinte al ţării, Ion Iliescu.Potrivit documentului adoptat în 31 mai de Secretariatul de Stat pentru Recunoaşterea Meritelor Luptătorilor împotriva Regimului Comunist instaurat în România, s-a laut în discuţie adresa înaintată de Asociaţia 21 decembrie 1989 cu privire la îndeplinirea condiţiilor de obţinere a titlului de luptător pentru victoria Revoluţiei din 1989 – Luptător remarcat prin fapte deosebite de către Ion Iliescu.Astfel, comisia a verificat documentele din dosarul administrativ şi a constatat, atât din CV-ul public, cât şi din presa, că Iliescu a intrat în Uniunea Tineretului Comunist în anul 1944 şi în Partidul Comunist Român în 1953.Aici "a avansat în carieră, devenind secretar al Comitetului Central al Uniunii Tineretului Comunist din 1956 şi membru al Comitetului Central al PCR. La 19 august 1956 a fost ales preşedinte al Comitetului de organizare a Asociaţiilor Studenţeşti, apoi al Consiliului (martie 1957). Ulterior a devenit şef de secţie la CC al PCR (1965), prim-secretar al CC al UTC. La un moment dat a ocupat funcţia de şef al Departamentului pentru Propagandă al Comitetului Central al PCR. A servit, mai târziu, ca ministru pentru problemele legate de tineret între 1967 şi 1971, după care, timp de 6 luni a fost secretar al Comitetului Central al PCR. Între 1971 – 1974 a îndeplinit funcţia de vicepreşedinte al Consiliului Judeţean Timiş şi din anii 1974 – 1979 a îndeplinit funcţia de preşedinte al Consiliului Judeţean Iaşi".Potrivit Comisiei, având în vedere faptul că în 1971 a deţinut funcţia de secretar al Comitetului Central al PCR, coroborat cu funcţia de conducere deţinută la UTC al PCR "Comisia constată că sunt îndeplinite condiţiile cerute de art. 8 alin. 2 din Legea nr. 341/2004 modificată prin legea 242 pentru a deţine calitatea de LRM conform textului de lege. De prevederile prezentei legi nu beneficiază persoanele care sunt dovedite că în perioada 1945 – 1989 au deţinut cel puţin o demnitate sau o funcţie de conducere în cadrul organelor de conducere la nivel local, regional sau naţional ale Partidului Comunist Român, motiv pentru care, în unanimitate, decide demararea proccedurii administrative de anulare a certificatului LRM".Secretariatul de Stat pentru Recunoaşterea Meritelor Luptătorilor împotriva Regimului Comunist instaurat în România începe, astfel, acţiunea de anulare a certificatului în instanţa de contencios administrativ, iar ulterior pronunţării de către instanţă a hotărârii judecătoreşti de anulare se va transmite adresă către Serviciul pentru revoluţionari pentru retragerea titlului. https://html.scribdassets.com/732i01awn49upm4u/images/1-3ec25b73f1.jpg.